KTAMชวนล็อกผลตอบแทน 6 เดือน
ออกกองทุนตราสารหนี้ต่างประเทศ อายุ 6 เดือน คาดผลตอบแทน 1.32 % ต่อปี
21 พ.ย. 2562

ออกกองทุนตราสารหนี้ต่างประเทศ อายุ 6 เดือน คาดผลตอบแทน 1.32 % ต่อปี
นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย(KTAM)เปิดเผยว่า บริษัทอยู่ในระหว่างการเปิดจำหน่าย กองทุนเปิดกรุงไทยตราสารหนี้ เอฟไอเอฟ 265 (KTFF265)รหัสกองทุน KSV ตั้งแต่วันนี้ ถึงวันที่ 26 พฤศจิกายน 2562 อายุโครงการ 12 เดือน
ทั้งนี้ กองทุนเน้นลงทุนในตราสารหนี้ เงินฝาก และ/หรือ ตราสารทางการเงินต่างประเทศไม่น้อยกว่าร้อยละ 80 ซึ่งประกอบด้วย เงินฝากประจำ AGRICULTURAL BANK CHINA, CHINA MERCHANTS BANK, AL AHLI BANK, AL KHALU COMMERFCIAL BANK, COMMERCIAL BANK PQSC บริษัท ทีพีไอ โพลีน จำกัด (มหาชน)และบริษัท เอเชียเสริมกิจลีสซิ่ง จำกัด (มหาชน) ผลตอบแทนโดยประมาณ1.32% ต่อปี ซึ่งผลตอบแทนที่ได้รับไม่เสียภาษี ยกเว้นนิติบุคคลต่างประเทศที่ไม่ประกอบกิจการในประเทศไทย
กองทุนประเภทเทอมฟันด์ เป็นกองทุนที่เหมาะสำหรับผู้ลงทุนที่ต้องการหาโอกาสสร้างผลตอบแทนที่มั่นคงสูงกว่าเงินฝากในช่วงระยะเวลาประมาณ 6 เดือน มีระยะเวลาลงทุนที่แน่นอน และสามารถกระจายความเสี่ยงของพอร์ตการลงทุนภายใต้สภาวะตลาดที่มีความผันผวน